65. ekspeditsioon
65. ekspeditsioon oli Rahvusvahelise Kosmosejaama (ISS) 65. alaline meeskond. Ekspeditsioon algas 17. aprillil 2021, kui jaamast lahkus Sojuz MS-17. Jaama komandöriks oli esialgu Shannon Walker, kellest sai jaama kolmas naiskomandör ja lühima teenistusajaga jaama komandör, olles ametis 11 päeva. 2. mail lahkus jaamast SpaceX Crew-1 ning jaama järgmiseks komandöriks sai JAXA astronaut Akihiko Hoshide. 4. oktoobril sai jaama komandöriks Thomas Pesquet, kellest sai neljas eurooplasest jaama komandör ning esimene prantslane, kes on jaama komandör olnud. Ekspeditsiooni ajal külastasid jaama kosmonaut Anton Škaplerov, filmirežissöör Klim Šipenko ja näitleja Julia Peresild, kes filmisid jaamas stseene filmi "Challenge" jaoks. Ekspeditsioon lõppes 17. oktoobril 2021.